08/03/2021 | Administración LocalMunicipal
Miño
Anuncio das bases para a selección dun/dunha funcionario/a interino/a arquitecto/arquitecta e a creación dunha bolsa de traballo

BASES QUE REXERÁN A CONVOCATORIA PARA A SELECCIÓN POLO CONCELLO DE MIÑO DUN/HA FUNCIONARIO/A INTERINO/A PERTENCENTE AO GRUPO A, SUBGRUPO 1, ESCALA DE AMINISTRACIÓN ESPECIAL, SUBESCALA TÉCNICA, DENOMINACIÓN ARQUITECTO/A MEDIANTE O SISTEMA DE CONCURSO-OPOSICIÓN LIBRE E CREACIÓN DE BOLSA DE TRABALLO PARA A MESMA CATEGORÍA PROFESIONAL.1.ª.–Obxecto da convocatoria. É obxecto das presentes bases regular a convocatoria para a selección polo Concello de Miño dun/dunha funcionario/a interino/a por vacante pertencente ao grupo A, subgrupo 1, escala de Administración Especial, subescala Técnica, denominación Arquitecto/a mediante o sistema de concurso-oposición libre, así como a creación dunha bolsa de traballo para a mesma categoría profesional. O obxecto e réxime de funcionamento da bolsa de traballo a crear contense na base 10ª das que rexen a presente convocatoria. As funcións a desempeñar son as determinadas para o posto de traballo de Arquitecto na Relación de Postos de Traballo deste concello aprobada por acordo plenario de data 17.10.2017 e que se reproducen a continuación: - Organización, xestión e dirección dos recursos humanos da área de Urbanismo e Obras. - Elaboración de informes técnicos de todo tipo relacionados ca súa titulación. - Elaboración de pregos de prescricións técnicas e memorias valoradas. - Redacción de proxectos técnicos e memorias valoradas. - Elaboración de documentos de planeamento e proxectos de urbanización. - Labores de inspección, asesoramento e control de obra pública. - Dirección de obras municipais. - Obras de edificación, infraestruturas e redes. - Control de servizos municipais externalizados. - Asistencia a mesas de contratación relacionadas coa súa área. - Supervisión e informes relacionados con asuntos medioambientais dentro das súas competencias. - Atención ao público, incluíndo información catastral. - Calquera outra relacionada co posto que lle encomende o seu superior xerárquico. A duración do nomeamento será ata a cobertura definitiva da vacante. As retribucións complementarias a percibir serán as seguintes: - Nivel de complemento de destino: 28 - Complemento específico: 25.356,52 euros 2ª.- Requisitos dos aspirantes. Para tomar parte neste proceso selectivo os/as aspirantes deberán reunir os seguintes requisitos: a) Nacionalidade: Ter a nacionalidade española. Tamén poderán participar as persoas que posúan a nacionalidade doutros estados membros da Unión Europea; as persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros estados membros da Unión Europea, sempre que non estean separadas de dereito; as persoas, calquera que sexa a súa nacionalidade, descendentes de persoas ca nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes; as persoas, calquera que sexa a súa nacionalidade, descendentes do cónxuxe non separado de dereito de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes; as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa aplicable a libre circulación de traballadores; e as demais persoas estranxeiras con residencia legal en España. b) Idade: Ter feitos os 16 anos e non exceder, de ser o caso, a idade máxima de xubilación forzosa. c) Capacidade funcional: Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas con discapacidade cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo Tribunal Cualificador medidas e medios para a realización das probas, de forma que gocen de igualdade de oportunidades cos demais participantes. A condición de discapacidade e a súa compatibilidade acreditarase con certificación expedida polo organismo competente. d) Habilitación: Non ter sido despedido mediante expediente disciplinario de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para ao desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. No caso de ser nacional doutro Estado, non acharse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. No caso de ser nacional doutro Estado, non acharse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Compatibilidade: Non incorrer en causa de incompatibilidade ou de incapacidade, conforme á normativa vixente. f) Titulación: Estar en posesión ou en condicións de obter ao finalizar o prazo de presentación de instancias a titulación de arquitecto/a ou grao universitario en arquitectura máis o máster que habilite para o exercicio da profesión de arquitecto (mínimo de 360 créditos ECTS: 300 no grao e 60 no máster) ou titulación equivalente segundo a normativa estatal vixente en materia de homologación de títulos universitarios. No caso de titulacións obtidas no estranxeiro deberá posuír o documento que acredite fidedignamente a súa homologación. g) Outros requisitos: Estar en posesión do permiso de conducir B. h) Requisitos lingüísticos: Posuír un título acreditativo do nivel de coñecemento da lingua galega Celga IV, equivalente ou superior. Os aspirantes que non o acrediten deberán superar unha proba de coñecemento da lingua galega. Tódolos requisitos esixidos nesta Base deberanse cumprir polos/as aspirantes na data en que remate o prazo de presentación de instancias e mantelos ata o momento da toma de posesión da praza.3ª.- Presentación de solicitudes. As persoas que desexen participar na presente convocatoria deberán presentar instancia dirixida ao Sr. Alcalde segundo o modelo que figura nas presentes bases (Anexo I). O prazo de presentación de instancias será de cinco (5) días hábiles, contados a partir do seguinte ao da publicación do anuncio da convocatoria no BOP. As instancias poderán presentarse no Rexistro Xeral do Concello, na súa Sede Electrónica ou por calquera das formas previstas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Se consonte a este precepto se presentara a instancia vía correo, deberá aparecer na devandita solicitude o selo da correspondente oficina de correos e comunicárselle simultaneamente ao concello a realización do envío ben por fax ou ben por correo electrónico (correo@concellodemino. gal) co fin de que, rematado o prazo de presentación de instancias, sen telas recibido, se pospoña a elaboración da relación de admitidos/as e excluídos/as provisional ata recibir a documentación remitida polo/a aspirante; noutro caso, só a data de inscrición da instancia no Rexistro Xeral do Concello será a que se teña en conta para todos os efectos. Xunto coa solicitude para tomar parte neste proceso selectivo os/as aspirantes deberán achegar, inescusablemente, a seguinte documentación: a) Copia simple do Documento Nacional de Identidade ou documento identificativo. b) Copia simple do documento acreditativo de estar en posesión da titulación académica esixida para participar na presente convocatoria. c) Copia simple do documento xustificativo de estar en posesión do carné de conducir B. d) Copias simples dos documentos xustificativos dos méritos que aleguen os aspirantes. Non serán tomados en consideración nin valorados aqueles méritos que non fosen alegados no momento de finalizar o prazo de presentación de instancias, nin aqueles documentos que non conteñan os datos que segundo as presentes bases sexan necesarios para valorar os méritos a que se refiren. e) No seu caso, copia simple do documento xustificativo de estar en posesión do Celga IV ou equivalente. Os/as aspirantes que non posúan a nacionalidade española e sexan nacionais dun Estado membro da Unión Europea, con dereito a participar nalgún proceso selectivo, deberán presentar unha fotocopia do Pasaporte ou documento que acredite a súa identidade e nacionalidade. De ser o caso, tamén presentarán os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada ou promesa da dita persoa de que non está separado de dereito do seu cónxuxe e, de ser o caso, do feito de que o aspirante vive ás súas expensas ou de que está ó seu cargo. Os demais aspirantes estranxeiros, xunto coa fotocopia do seu Pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral en España. Os/as aspirantes con algunha discapacidade terán que indicalo na solicitude, acompañada da correspondente documentación acreditativa da mesma. Así mesmo, terán que solicitar as posibles adaptacións de tempo e medios para a realización dos exercicios nos que esta adaptación sexa necesaria. Para que teñan validez neste proceso selectivo, todos os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de tratarse de documentos expedidos noutras Comunidades Autónomas, para que teñan validez deberán estar redactados en lingua castelá ou traducidos polo organismo competente da respectiva Comunidade. Tratándose de documentos expedidos nun país estranxeiro, deberán estar debidamente traducidos, validados e apostilados pola correspondente oficina diplomática española ou organismo competente. Os aspirantes quedan vinculados ós datos que fixeran constar na súa solicitude, podendo unicamente solicitar a súa modificación mediante escrito motivado dentro do prazo de presentación de instancias. A non presentación da solicitude en tempo e forma suporá a exclusión do/a aspirante. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria.4ª.- Admisión dos/as aspirantes. Rematado o prazo de presentación de instancias, a Alcaldía ditará resolución, declarando aprobada a lista provisional de aspirantes admitidos e excluídos, con indicación, se é o caso, das causas de exclusión. Esta resolución publicarase no taboleiro de anuncios do Concello e no taboleiro de anuncios da sede electrónica, e será determinante para os efectos de posibles reclamacións. Os aspirantes excluídos dispoñen dun prazo de tres (3) días hábiles, contado desde o seguinte ó da publicación da antedita resolución, para presentar as reclamacións oportunas ou emendas de defectos. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Posteriormente, o Alcalde declarará aprobada a lista definitiva de admitidos e excluídos, que se publicará no taboleiro de anuncios do Concello e no taboleiro de anuncios da sede electrónica. Na mesma resolución o alcalde determinará o lugar, data e hora do comezo do proceso selectivo, así como a composición do Órgano de selección. No caso de que se produza a admisión de todos os/as candidatos/as presentados/as, sen exclusións, poderase prescindir da aprobación e publicación das listas provisionais.5ª.- Tribunal cualificador. Os membros do Tribunal Cualificador do proceso selectivo serán designados polo Alcalde segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e no artigo 59 da Lei 2/2015, do 29 de abril, do emprego público de Galicia e en atención ao principio de imparcialidade e profesionalidade dos seus membros. Estará constituído por un número impar de membros, funcionarios de carreira ou persoal laboral fixo, non inferior a cinco (un Presidente, tres Vogais e un Secretario), debendo designarse o mesmo número de suplentes. Os membros do Tribunal Cualificador deben pertencer a un corpo, escala ou categoría profesional para o ingreso na cal se requira unha titulación de nivel igual ou superior ao esixido para participar no proceso selectivo e deberá tenderse na súa composición, á paridade entre home e muller. Non poderán formar parte do Tribunal o persoal de elección ou de designación política, o persoal interino ou o persoal laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. A pertenza ao mesmo será sempre a título individual, sen que se poida desempeñar esta en representación ou por conta de ninguén. Segundo as circunstancias do proceso, cando por razóns técnicas ou doutra índole así o aconsellasen, o Tribunal, por medio da presidencia, poderá dispor a incorporación aos seus traballos con carácter temporal, de asesores especialistas, que limitarán a súa intervención a colaboración que, en función de súas especialidades técnicas, lles solicite o Tribunal, polo que actuarán con voz pero sen voto. Os membros do Tribunal deberán absterse de intervir, notificándoo á autoridade convocante, cando concorran as circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente, os/as aspirantes poderán recusar ós membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. Todos os membros do Tribunal Cualificador que se designen para xulgar as respectivas probas selectivas actuarán con voz e voto, agás o secretario que actuará só con voz. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. O Tribunal Cualificador a efectos da percepción de asistencias dos seus membros queda englobado na categoría primeira conforme á clasificación prevista no artigo 30.1 do Real Decreto 462/2002, do 24 de maio, sobre indemnizacións por razón do servizo. A Alcaldía -Presidencia fixará o número máximo de sesións que poidan devengarse sen prexuízo de que poidan ser ampliadas previa solicitude do Presidente do Tribunal en base a causas xustificadas.6ª.- Desenvolvemento do proceso selectivo. Os/as aspirantes serán convocados/as en chamamento único, quedando decaídos/as no seu dereito aqueles/as que non comparezan, salvo casos debidamente xustificados e apreciados discrecionalmente polo tribunal. Os/as aspirantes deberán presentarse para realizaren os exercicios provistos do D. N. I., ou documento fidedigno acreditativo da súa personalidade a xuízo do tribunal, e tamén dos medios materiais adecuados que sexan necesarios para a práctica daquela. Comezada a práctica do exercicio, o tribunal poderá requirirlles en calquera momento ós/ás aspirantes que acrediten a súa identidade. Non se permitirá o acceso ao lugar no que se realice o exercicio con teléfonos móbiles, reloxos intelixentes, axendas electrónicas ou calquera outro instrumento do que se poida valer o/a aspirante para auxiliarse na realización do exame e non se habilitará ningún servizo de recollida destes aparatos. Entre o remate dunha proba e a realización da outra deberá transcorrer como mínimo 24 horas, non obstante, cando o Tribunal o considere conveniente, poderá acordar a celebración de varios exercicios nunha mesma xornada, concedéndolles aos opositores un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 12 horas. Os horarios serán determinados polo Tribunal e non se celebrarán en días festivos, pudendo ser en horario de mañá ou tarde. A orde na que actuarán os aspirantes naqueles exercicios que non se poidan realizar conxuntamente será por orden alfabético. Os exercicios, tanto orais como escritos ou prácticos, realizaranse en lingua galega ou castelá, agás aqueles destinados a valorar o coñecemento dun idioma, que se realizarán no idioma indicado no exercicio. A publicación dos resultados obtidos por cada aspirante en cada exercicio/s, así como o anuncio convocando os/as aspirantes para a celebración de cada exercicio/s, farase exclusivamente no taboleiro de anuncios do Concello e no taboleiro de anuncios da sede electrónica. Concederase un prazo de 3 días hábiles aos efectos de alegacións a contar desde a sinalada publicación no taboleiro de anuncios do Concello. Para respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal establecerá e informará ás persoas aspirantes, con anterioridade á realización dos exercicios, dos criterios de corrección, valoración e superación que non estean previstos expresamente nestas bases mediante publicación no taboleiro de anuncios do Concello e no taboleiro de anuncios da sede electrónica.7ª.- Sistema de selección. Establécese como sistema de selección o de concurso - oposición libre. A fase de oposición realizarase con carácter previo á de concurso. A) Fase de oposición.- (Máximo 20 puntos).- De carácter obrigatorio e eliminatorio para todos os aspirantes. Constará do seguinte exercicio: A1.) Primeiro e único exercicio.- Consistirá en contestar un cuestionario de 40 preguntas tipo test con 3 alternativas de resposta relativas ao temario que figura como Anexo II. Dita proba terá unha duración máxima de 1 hora. Ao cuestionario se lle engadirán 5 preguntas de reserva. Nos supostos en que, por causa de errónea formulación, deba anularse algunha das preguntas, o Tribunal procederá a súa substitución pola que corresponda da lista de reserva, seguindo unha orde correlativa. O exercicio cualificarase de 0 a 20 puntos, adxudicando a cada resposta correcta unha puntuación de 0,5 puntos. No caso de anulación de máis de 5 preguntas ratearase a puntuación total, de forma equitativa, entre as restantes que se consideren válidas. As respostas en branco ou incorrectas non se penalizarán. Para superar esta proba resultará necesario obter un mínimo de 10 puntos sobre os 20 que se asignan como máximo. B) Fase de concurso (ata un máximo de 12 puntos): Valoraranse os méritos específicos adecuados ás características da praza conforme aos seguintes criterios: I.- Experiencia profesional (ata un máximo de 10 puntos), que se valorará da seguinte forma: a) Por servizos prestados na administración local, en posto de Arquitecto superior: 0,20 puntos por cada mes completo de servizos prestados a xornada completa. b) Por servizos prestados en calquera outra administración ou entidade pública, en posto de Arquitecto superior: 0,10 puntos por cada mes completo de servizos prestados a xornada completa. c) Por servizos prestados na empresa privada, en posto de Arquitecto superior: 0,05 puntos por cada mes completo de servizos prestados a xornada completa. Os períodos inferiores ao mes (30 días) ou a xornada parcial serán puntuados proporcionalmente. Os extremos anteriores acreditaranse mediante certificación expedida polo órgano competente da administración ou mediante a presentación dos contratos de traballo que inclúan a descrición do traballo realizado. En calquera caso deberase achegar o informe de vida laboral. II.- Titulacións académicas (ata un máximo de 2 puntos): · Título Oficial Máster Universitario directamente relacionado con la categoría/especialidad profesional convocada. A cada Máster se lle outorgará un máximo de 1 punto. Non se puntuará o Título Oficial de Máster requirido para o acceso. Os méritos alegados neste apartado xustificaranse con copia do título que se presente para a súa valoración. C) Acreditación do coñecemento da lingua galega (Apto/a ou non apto/a): Proba de carácter obrigatorio e eliminatorio para os aspirantes que non acrediten o coñecemento da lingua galega segundo a base 2ª. Consistirá no seguinte exercicio: C.1) Consistirá en traducir nun tempo máximo de 30 minutos, e sen axuda de dicionario, un texto de castelán a galego, e outro de galego a castelán, propostos polo Tribunal. Este exercicio valorarase como aspirante apto ou non apto, sendo necesario para superalo obter o resultado de apto, correspondendo ao Tribunal determinar o nivel de coñecementos esixidos para alcanzar dito resultado. Trala realización deste exercicio e a súa avaliación, o Tribunal procederá á publicación da relación daqueles aspirantes que o superaron.8º.- Cualificación final, relación de aprobados e proposta de nomeamento. A cualificación final do proceso virá determinada pola suma das puntuacións obtidas nas fases de oposición e concurso, publicándose a listaxe provisional de aspirantes coa puntuación obtida por orde de maior a menor no taboleiro de anuncios do Concello e no taboleiro de anuncios da sede electrónica. En caso de empate, este dirimirase a favor do aspirante que obteña a maior puntuación na fase de oposición; de persistir, dirimirase a favor do aspirante que obteña a maior puntuación na fase de concurso no apartado I; de persistir, dirimirase a favor do aspirante que obteña a maior puntuación na fase de concurso no apartado II; de persistir, dirimirase por sorteo. Os aspirantes disporán dun prazo de tres (3) días hábiles, contado desde o seguinte ó da publicación da antedita listaxe no taboleiro de anuncios do Concello para presentar as reclamacións e emendas que estimen oportunas. Resoltas as posibles alegacións e emendas ou transcorrido o prazo sen terse presentado ningunha, o tribunal fará públicas no taboleiro de anuncios do Concello e no taboleiro de anuncios da sede electrónica a listaxe definitiva de aspirantes que tiveran superado o proceso sen obter praza coa puntuación obtida por orde de maior a menor xunto coa relación definitiva do/s aspirante/s aprobado/s tamén pola orde da puntuación obtida. Así mesmo, esta relación de aprobado/s presentarase ao señor alcalde coa proposta para o seu nomeamento como funcionario/a interino/a. O tribunal non poderá aprobar nin incluír na proposta de nomeamento un número superior de aspirantes ao de prazas que se convocaran, resultando nulo de pleno dereito calquera acordo que contraviñese o disposto por esta norma. Non obstante, cando se produzan renuncias do/s aspirante/s aprobado/s antes da súa toma de posesión, o órgano convocante poderá propoñer novo/s nomeamento/s entre o/s aspirante/s da listaxe definitiva destinada a formar a bolsa de traballo con carácter previo á súa constitución.9ª.- Achega de documentos e toma de posesión. O aspirante seleccionado deberá persoarse no concello no prazo máximo de cinco (5) días naturais, contados a partir da publicación da relación definitiva dos aspirantes aprobados no Taboleiro de anuncios do concello, achegando a seguinte documentación orixinal, agás que xa conste presentada coa instancia: a) Documento Nacional de Identidade. b) Título esixido para o acceso. c) Carné de conducir tipo B. d) Documentación acreditativa dos méritos valorados na fase de concurso. e) Documentación acreditativa do CELGA IV ou equivalente, no seu caso. f) Declaración responsable de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público. g) Declaración responsable de non encontrarse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión. Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. h) Declaración responsable de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público. Así mesmo, e co fin de acreditar o cumprimento do requisito recollido na base segunda c), o/a aspirante proposto/a deberá someterse a un recoñecemento médico realizado polo Servizo de Prevención de Riscos Laborais, recoñecemento polo que se acreditará que non padece enfermidade ou defecto físico que, pola súa natureza e grado, imposibilite o desempeño das funcións propias da praza. Aportada a documentación esixida nesta base e acreditados a totalidade dos requisitos, a Alcaldía ditará resolución de nomeamento do/s aspirante/s proposto/s que se publicará no taboleiro de anuncios do Concello e no taboleiro de anuncios da sede electrónica e disporá a súa toma de posesión para o comezo da prestación do servizo no prazo que se lle indique. Non obstante, a non presentación en prazo da documentación esixida nesta Base e agás os casos de forza maior, ou cando do exame da mesma e/ou do recoñecemento médico dedúzase que carecen dalgún dos requisitos sinalados na base segunda, non poderán ser nomeados e quedarán anuladas todas as actuacións, sen prexuízo da responsabilidade en que houberan incorrido por falsidade na solicitude de participación.10ª.- Bolsa de traballo. Obxecto da bolsa: Coa relación definitiva dos aspirantes que tendo superando sen praza o proceso selectivo e pola orde da puntuación obtida formarase unha bolsa de traballo para cubrir no seu caso eventuais e futuras necesidades temporais de persoal que poidan xurdir na categoría profesional de Arquitecto/a no concello de Miño conforme ás circunstancias recollidas no artigo artigo 23.2 da Lei 2/2015, do 29 de abril, do emprego público de Galicia. A formación e/ou actualización da bolsa (exclusións, baixas temporais e/ou altas que se produzan ao longo da súa vixencia) serán aprobadas por Resolución de Alcaldía que se publicará no taboleiro de anuncios do Concello e no taboleiro de anuncios da sede electrónica. Vixencia da bolsa: A bolsa resultante do presente proceso selectivo se extinguirá en todo caso cando teñan transcorrido 3 anos desde a súa constitución (salvo prórroga expresa por un período de 1 ano e causa xustificada), pudendo non obstante extinguirse antes no caso de celebrarse nese período novo proceso selectivo para a mesma categoría con formación de nova bolsa de traballo ou no caso de quedar baleira de participantes. Funcionamento da bolsa: Cando xurda unha necesidade de persoal obxecto da presente bolsa, o nomeamento se lle ofrecerá ao aspirante que ocupe na mesma a posición de maior preferencia, sempre que poida ser nomeado conforme á lexislación vixente en cada momento e sen conculcar á mesma. Os chamamentos se comunicarán aos aspirantes por correo electrónico, sen prexuízo de que se complemente con chamada telefónica (se fose necesario se realizarán ata tres chamadas telefónicas en diferentes horas e no mesmo día do cal se expedirá dilixencia da que se deixará constancia no expediente). Os/as integrantes da bolsa serán responsables de manter actualizados os seus datos de contacto, comunicando ao servizo de selección de persoal calquera cambio de correo electrónico e/ou teléfono dos facilitados na solicitude de acceso ás probas selectivas. A partir do momento en que se estableza o contacto coa persoa interesada mediante calquera dos medios sinalados anteriormente, o/a aspirante disporá como máximo de dous (2) días hábiles para dar contestación á oferta. Se transcorre o prazo e non se recibe contestación, se entenderá que renuncia sen causa xustificada e se procederá á exclusión automática da bolsa de traballo. Non obstante, a persoa interesada poderá rexeitar a oferta de traballo, non dando lugar nin á exclusión da bolsa nin a perda da posición nela, sempre que alegue e acredite axeitadamente algunha das circunstancias seguintes: - Estar traballando cando se realice a oferta, para o que se deberá presentar contrato ou informe de vida laboral. - Padecer enfermidade ou estar en proceso de recuperación de enfermidade ou accidente, xustificándose mediante a presentación do oportuno informe médico. - Estar nalgunha situación das que, por embarazo, parto ou adopción, acollemento ou enfermidade grave dun familiar estean contempladas pola normativa en vigor aos efectos de permisos ou licenza. - Outras causas similares ás anteriores debidamente xustificadas. No caso de que o aspirante acepte a oferta de traballo, disporá dun prazo de dous (2) días hábiles, a contar desde a aceptación da oferta, para aportar a documentación acreditativa das condiciones de capacidade e requisitos esixidos na convocatoria, agás os que xa obren no expediente. Así mesmo, e co fin de acreditar o cumprimento do requisito recollido na base segunda c), o/a aspirante proposto/a deberá someterse a un recoñecemento médico realizado polo Servizo de Prevención de Riscos Laborais, recoñecemento polo que se acreditará que non padece enfermidade ou defecto físico que, pola súa natureza e grado, imposibilite o desempeño das funcións propias da praza. Non obstante, a non presentación en prazo da documentación esixida e agás os casos de forza maior, ou cando do exame da mesma e/ou do recoñecemento médico dedúzase que carecen dalgún dos requisitos sinalados na base 2ª, non poderán ser nomeados e quedarán anuladas todas as actuacións, sen prexuízo da responsabilidade en que houberan incorrido por falsidade na solicitude de participación. A contratación/nomeamento do/a aspirante determinará que o mesmo cause baixa temporal na bolsa, volvendo a causar alta unha vez que finalice a prestación de servizos para a que foi contratado/nomeado e sempre que non incorra en causa de exclusión. A alta farase efectiva no mesmo lugar que lle corresponda en relación cos puntos obtidos. Exclusión da bolsa: A exclusión dun/dunha aspirante da bolsa se producirá nos seguintes supostos: - Por solicitude expresa do aspirante. - A falta de resposta á oferta de traballo no prazo concedido. - Rexeitamento da oferta de traballo sen causa xustificada e debidamente acreditada. - A falta de presentación en tempo e forma da documentación acreditativa das condiciones de capacidade e requisitos esixidos na convocatoria no prazo concedido, agás nos casos de forza maior. - A non incorporación ao posto de traballo ofertado trala aceptación da oferta sen causa xustificada e debidamente acreditada. - Renuncia á continuidade no desempeño do posto de traballo para o que fora nomeado sen causa xustificada e debidamente acreditada.11ª.- Réxime xurídico aplicable. En todo o non previsto expresamente nas presentes bases, serán de aplicación o Real Decreto Lexislativo 5/2015, do 30 de outubro, polo que se aproba o Texto Refundido da Lei do estatuto básico do empregado público, a Lei 2/2015, do 29 de abril, do emprego público de Galicia, o Real Decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección de funcionarios ao servizo das Entidades Locais, o Real Decreto 364/1995 polo que se aproba o Regulamento Xeral de ingreso do persoal ao servizo da Administración Xeral do Estado e de provisión de postos de traballo e Promoción Profesional dos Funcionarios Civís da Administración Xeral do Estado e demais lexislación vixente de aplicación. ANEXO I: MODELO DE INSTANCIA D./Dna., con DNI número., e domicilio a efectos de notificacións e comunicacións en., C. P….……, localidade de. provincia de ….………………, teléf. …. e E-mail:. EXPOÑO: 1º.- Que desexo participar no proceso selectivo convocado polo concello de Miño a través do anuncio publicado o pasado. no. para a SELECCIÓN dun/dunha FUNCIONARIO/A INTERINO/A por VACANTE pertencente ao grupo A, subgrupo 1, escala de Administración Especial, Subescala Técnica, denominación ARQUITECTO/A SUPERIOR.2º.- Que reúno todos os requisitos esixidos nas bases da presente convocatoria á data de expiración do prazo de presentación de instancias.3º.- Que achego a seguinte documentación, sumando a totalidade da miña solicitude un total de. páxinas. - Copia simple do documento de identidade (DNI, NIE, Pasaporte). - Copia simple do documento que acredite a titulación académica esixida. - Copia simple do carné de conducir tipo B. - Copia simple da documentación xustificativa da fase de concurso. - Copia simple, no seu caso, do documento xustificativo de estar en posesión do Celga IV ou equivalente.4º.- Que a documentación que achego xunto con esta solicitude é copia fiel da orixinal, responsabilizándome da súa veracidade e de presentar os orixinais no Concello de Miño no momento en que, no seu caso, me sexan requiridos ao efecto.5ª.- Que coñezo e acato incondicionalmente o contido das bases reguladoras. Polo exposto, SOLICITO: Que se teña por presentada esta solicitude e se me admita para tomar parte no proceso selectivo convocado para cubrir a praza convocada. En., a. de. de 2021. Asdo.- SR. ALCALDE PRESIDENTE DO CONCELLO DE MIÑO. ANEXO II: TEMARIO A) TEMAS XERAIS 1. Tema 1. A Constitución Española de 1978. Principios xerais e estrutura. Dereitos fundamentais e liberdades públicas.2. Tema 2. O Estatuto de Autonomía de Galicia. As institucións da Comunidade Autónoma. O Parlamento. O Consello da Xunta. O presidente.3. Tema 3. A Lei: concepto e clases. Disposicións normativas con forza de lei. O Regulamento: concepto. Clasificación dos regulamentos.4. Tema 4. O acto administrativo: concepto e clases. Elementos do acto. A eficacia dos actos administrativos. Nulidade e anulabilidade.5. Tema 5. Lei 39/2015, do 1 de outubro: o procedemento administrativo: iniciación, ordenación, instrución e terminación.6. Tema 6. Lei 39/2015, do 1 de outubro. Finalización do procedemento: a obriga de resolver. O silencio administrativo.7. Tema 7. Lei 39/2015, do 1 de outubro. Os recursos administrativos. Conceptos e clases, requisitos xerais. Os recursos ordinarios.8. Tema 8. O municipio. Elementos. Territorio e poboación.9. Tema 9. A organización municipal. Funcionamento dos órganos colexiados locais. Competencias municipais.10. Tema 10. O texto refundido da Lei do Estatuto básico do empregado público. Clases de funcionarios. Situacións administrativas. Réxime disciplinario.11. Tema 11. Dereitos e deberes do funcionariado local. Código de conduta dos empregados públicos. Réxime de incompatibilidades.12. Tema 12. A Lei de Contratos do Sector Público: a contratación administrativa. Clases de contratos. Elementos dos contratos. Os suxeitos. Obxecto e causa dos contratos públicos. A forma de contratación administrativa e os sistemas de selección do contratista. A formalización dos contratos. Os contratos menores.13. Tema 13. O contrato de obras. Actuacións preparatorias. Execución. Modificación. Cumprimento. Resolución. O contrato menor de obras.14. Tema 14. O contrato de concesión de obras. Actuacións preparatorias. Efectos, cumprimento e extinción das concesións. Construción das obras obxecto da concesión. Dereitos e obrigas do concesionario e prerrogativas da Administración. Réxime económico financeiro da concesión. Extinción.15. Tema 15. Contratos de servizos. Especialidades do contrato de redacción de proxecto e dirección de obras.16. Tema 16. Facendas locais: A Lei reguladora das Facendas Locais. Os recursos das Facendas Locais. Taxas e prezos públicos.17. Tema 17. O Orzamento xeral das Entidades Locais. Elaboración e aprobación. Referencia ás Bases de execución do orzamento.18. Tema 18. Os bens das Entidades Locais. Dominio público e bens patrimoniais.19. Tema 19. A responsabilidade patrimonial da administración na Lei 39/2015, do 1 de outubro.20. Tema 20. A potestade sancionadora. Procedemento na Lei 39/2015, do 1 de outubro.21. Tema 21. A expropiación forzosa. Suxeitos, obxecto e causa. Procedemento xeral e abreviado. Procedementos especiais. Reversión.22. Tema 22. Subvencións: lei estatal e lei autonómica. B) TEMAS ESPECÍFICOS 1. Tema 1. Aspectos xerais da evolución do urbanismo en España. Distribución de competencias en materia de urbanismo. Lexislación estatal e autonómica. A Sentenza 61/1997 do Tribunal Constitucional.2. Tema 2. O Real decreto lexislativo 7/2015, do 30 de outubro, polo que se aproba o texto refundido da Lei do Solo e Rehabilitación Urbana. Antecedentes, obxecto e disposicións xerais.3. Tema 3. Réxime urbanístico da propiedade do solo: as situacións básicas do solo e actuacións de transformación en relación co réxime da Lei 2/2016, do solo de Galicia.4. Tema 4. Dereitos e deberes da cidadanía. Réxime urbanístico do dereito de propiedade. Contido do dereito de propiedade segundo o Real decreto lexislativo 7/2015. Incidencias na transmisión de fincas e declaración de obra nova.5. Tema 5. A lei de ordenación do territorio de Galicia. Os plans. O plan do Litoral. As directrices de Ordenación do Territorio.6. Tema 6. O Decreto 83/2018, do 26 de xullo, polo que se aproba o Plan Básico Autonómico de Galicia.7. Tema 7. A Lei 2/2016, do solo de Galicia. Réxime do solo urbano. Dereitos e deberes dos propietarios. Solo de núcleo rural. Réxime do solo urbanizable. Réxime do solo rústico.8. Tema 8. O planeamento urbanístico na Lei 2/2016, do solo de Galicia. Clases de instrumentos de ordenación. Límites de sustentabilidade. O planeamento urbanístico supramunicipal.9. Tema 9. O Plan Xeral de Ordenación Municipal: Obxecto, determinacións, documentación. Os Plans Parciais: obxecto, determinación, documentación, procedemento de aprobación. Os Plans Especiais: finalidades. Os Plans Especiais de Ordenación do Núcleo Rural. Os Plans Especiais de Protección. Outros instrumentos: Os estudos de detalle, proxectos de urbanización, os catálogos.10. Tema 10. Elaboración e aprobación dos instrumentos de ordenación, actos preparatorios, suspensión de licenzas, iniciativas de planeamento, formulación. Ordenación urbanística común a varios Concellos. O procedemento de aprobación de planeamento municipal. A elaboración, a tramitación, competencia para aprobación definitiva.11. Tema 11. A vixencia e revisión de plans. A modificación de plans. Efectos da aprobación dos plans. Normas de aplicación directa da Lei 2/2016, do solo de Galicia. Adaptación ao ambiente, alturas, distancias a vías de comunicación.12. Tema 12. A intervención na edificación e no uso do solo. Fomento da edificación. Deber de edificar ou rehabilitar. Prazos de edificación na Lei 2/2016, do solo de Galicia. Supostos e consecuencias do seu incumprimento.13. Tema 13. A intervención na edificación e no uso do solo. As licenzas: actos suxeitos a licenza, actos promovidos polas administracións públicas. Prelación de licenzas e outros títulos administrativos. Caducidade das licenzas. As parcelacións urbanísticas, indivisibilidade. Réxime das parcelacións.14. Tema 14. Edificios fóra de ordenación: actividades permitidas neles.15. Tema 15. Deber de conservación e ruína. Ordes de execución. A inspección periódica de edificacións.16. Tema 16. O expediente de ruína. A declaración de ruína. Ruína parcial. Edificios protexidos ou catalogados. Obras de reparación, custes. A ruína física inminente. Procedemento. Competencia. Iniciación. Informes. Medidas de seguridade. Alegacións. O ditame pericial. Trámite de audiencia. Resolución. Derrubamento. Responsabilidades. Condicións especiais do procedemento en caso de ruína física inminente.17. Tema 17. Disciplina urbanística: protección da legalidade: obras sen licenza en curso de execución, obras rematadas de licenza. Outros actos sen licenza. Suspensión de licenzas, revisión de licenzas. Protección da legalidade en zonas verdes, espazos libres, dotacións e equipamentos públicos. Protección da legalidade en solo rústico.18. Tema 18. Infraccións urbanísticas e sancións. Prescrición, persoas responsables, órganos competentes para imposición de sancións, o procedemento sancionador 19. Tema 19. O Decreto 143/2016, do 22 de setembro, polo que se aproba o Regulamento de desenvolvemento da Lei 2/2016, do solo de Galicia.20. Tema 20. O Plan Xeral de Ordenación Municipal do Concello de Xermade. Solo urbano. Solo de núcleo rural e solo rústico. Planeamento sectorial.21. Tema 21. Lei 6/2007 de medidas urxentes en materia de ordenación do territorio e protección do litoral de Galicia.22. Tema 22. Lei 9/2013, de emprendemento e da competitividade económica de Galicia.23. Tema 23. Lei 8/2012, de vivenda de Galicia. A licenza de primeira ocupación. A declaración de obra nova.24. Tema 24. Lei 16/1985, do 25 de xuño, do Patrimonio Histórico Español.25. Tema 25. Lei 5/2016, do Patrimonio Cultural de Galicia.26. Tema 26. Lei 10/2008, do 3 de novembro, de residuos de Galicia.27. Tema 27. A Lei 37/2003 estatal do ruído. Lei 7/1997, de protección contra a contaminación acústica. O Regulamento de protección contra a contaminación acústica en Galicia (Decreto 150/1999). 28. edificación. Axentes. Responsabilidades e garantías. Disposicións relacionadas coa edificación, redacción de proxectos e dirección de obras. O visado colexial.29. Tema 29. O Código Técnico da Edificación. Disposicións xerais. Esixencias básicas.30. Tema 30. O Código Técnico da Edificación. Esixencias básicas de seguridade en caso de incendios. Estrutura, contidos e conceptos xerais dos documentos básicos: DB-SI-1 e DB-SI-2.31. Tema 31. O Código Técnico da Edificación. Esixencias básicas de seguridade de utilización. Estrutura, contidos e conceptos xerais dos documentos básicos: DB-SU-1 e DB-SU-2 e DB-SU-3.32. Tema 32. O Código Técnico da Edificación. Esixencias básicas de salubridade e aforro de enerxía. Estrutura, contidos e conceptos xerais dos documentos básicos: DB-HS-1 e DB-HS-2, DB-HS-3 E DB-HE-1 33. Tema 33. Decreto 29/2010 polo que se aproban as Normas de habitabilidade das vivendas de Galicia.34. Tema 34. Condicións de accesibilidade e supresión de barreiras: Lei 10/2014, do 3 de decembro, de accesibilidade.35. Tema 35. Lei 10/2017, do 27 de decembro, de espectáculos públicos e actividades recreativas de Galicia.36. Tema 36. Disposicións mínimas de seguridade e saúde nas obras de construción. Real decreto 1627/1997: Disposicións específicas nas fases de proxecto e execución das obras. O coordinador de seguridade e saúde. Estudo de seguridade e saúde. Plans de seguridade e saúde.37. Tema 37. Instalacións de telecomunicacións. Disposicións sobre infraestruturas comúns nos edificios para acceso aos servizos de telecomunicacións. Real decreto Lei 1/1998.38. Tema 38. Decreto 144/2016, do 22 de setembro, polo que se aproba o Regulamento único de regulación integrada de actividades económicas e apertura de establecementos.39. Tema 39. A protección do Medio ambiente. Lexislación comunitaria, estatal e autonómica. A avaliación ambiental estratéxica. A Lei 9/2006, do 28 de abril, sobre avaliación dos efectos de determinados plans e programas no medio ambiente.40. Tema 40. A avaliación de impacto ambiental de proxectos e o RDL 1/2008, do 11 de xaneiro. O estudo de impacto ambiental. A Lei 1/1995, de 2 de xaneiro, de protección ambiental de Galicia.41. Tema 41. Lei 3/2007, do 9 de abril, de prevención e defensa contra os incendios forestais.42. Tema 42. Real decreto 105/2008 Produción e xestión dos residuos da construción e derrubamento. Concepto. Obrigas do produtor de residuos de construción e derrubo.43. Tema 43. Costas e portos: Lexislación estatal e autonómica. O dominio público marítimo terrestre e a súa protección. Planificación urbanística da franxa litoral e dos portos. Distribución de competencias entre as administracións estatal, autonómica e local.44. Tema 44. Estradas e ferrocarril, lexislación estatal e autonómica. Lei 8/2013, de estradas de Galicia e regulamento de desenvolvemento.45. Tema 45. A Lei 7/2008, de 7 de xullo, de protección da paisaxe de Galicia. Espazos naturais: lexislación estatal e autonómica.46. Tema 46. Lexislación en materia de augas. A súa incidencia no urbanismo. Lei 9/2010, do 4 de novembro, de augas de Galicia. Real Decreto Lexislativo 1/2011, polo que se aproba o Texto Refundido da Lei de Augas.47. Tema 47. Sistemas de representación gráfica: cartografía, fotogrametría, fotografía aérea e teledetección. Características diferenciais, aplicacións á arquitectura, o medio ambiente e o planeamento urbanístico. Cartografía catastral.48. Tema 48. Aplicacións informáticas na arquitectura e urbanismo. Programas de deseño asistido. Sistemas de información xeográfica (GIS). Concepto. Aplicacións.49. Tema 49. Lei 14/2010, do 5 de xullo, sobre as infraestruturas e os servizos de información xeográfica en España.50. Tema 50. O catastro inmobiliario. Real decreto lexislativo 1/2004 e Real Decreto 417/2006.51. Tema 51. Concentración parcelaria. Lei 12/2001, de modificación da Lei de concentración parcelaria para Galicia. Lei 4/2015, de mellora da estrutura territorial agraria de Galicia.52. Tema 52. A lei 43/2003, do 21 de novembro, de montes. A lei 7/2012, do 28 de xuño, de montes de Galicia. A lei 13/1989, do 10 de outubro, de montes veciñais en man común e regulamento que a desenvolve.53. Tema 53. Rede Natura 2000. Decreto 37/2014, do 27 de marzo, polo que se declaran zonas especiais de conservación os lugares de importancia comunitaria de Galicia e se aproba o Plan director da Rede Natura 2000 de Galicia. En Miño, a 2 de marzo de 2021 O Alcalde-Presidente, Asdo./Manuel Vázquez Faraldo